उदयनराजे म्हणतात 'मराठा आरक्षण द्या...अन्यथा विष पिऊन मरू द्या...'\n"मराठा समाजाला आरक्षण देण्याची राज्यकर्त्यांची मानसिकता दिसत नाही. मराठा आरक्षणाबाबतच्या बैठकांमध्ये गांभीर्य दिसत नाही. टंगळमंगळ करण्यासाठी बैठका घेतल्या जातात?" असं उदयनराजे म्हणाले. 

राज्य सरकारला हा सवाल विचारलाय, भाजप नेते आणि राज्यसभा खासदार छत्रपती उदयनराजे भोसले यांनी. फेसबुक पोस्टच्या माध्यमातून मराठा आरक्षणासंदर्भात त्यांनी भूमिका मांडली.

" आरक्षण सरकारने गांभीर्याने घेतलं नाही, तर मराठा समाजातील तरुण वेगळं पाऊल उचलू शकतात. आम्हाला आरक्षण तरी द्या, अन्यथा विष पिऊन मरू द्या," असं भावनिक वक्तव्य त्यांनी केलंय.    

मराठा आरक्षणाच्या मुद्यावर राजकीय आरोप-प्रत्यारोप सुरू आहेत. विधिमंडळ अधिवेशनातही आरक्षणाचा मुद्दा उपस्थित करण्यात आला. 

सुप्रीम कोर्टात महाविकास आघाडी सरकार मराठा आरक्षणाची बाजू योग्य पद्धतीने मांडत नाही, असा आरोप विरोधकांनी केला. तर, कॅबिनेटमंत्री अशोक चव्हाणांनी, विरोधकांचे हे आरोप दिशाभूल करणारे आहेत, असा पलटवार केला. 

काय म्हणाले खासदार उदयनराजे भोसले?

फेसबूक पोस्टमध्ये उदयनराजे पुढे म्हणतात, "मराठा समाजातील लाखो तरून निराशेच्या गर्तेत आहेत. आरक्षणाचा प्रश्न आता सुटला नाही तर तो कधीच सुटू शकत नाही. ही जाणीव मराठा समाजातील तरूणांना झाली आहे."

उदयनराजेंनी सत्ताधाऱ्यांवर आणि राजकारण्यांवर मराठा समाजाचा फक्त मतांसाठी वापर करण्याचा आरोप केलाय. 

ते म्हणतात, "राज्यात बहुसंख्य असलेल्या मराठा समाजाचा वापर फक्त मतांसाठी करणाऱ्यांनी शेकडो वर्ष समाजाच्या प्रश्नांना झुलवत ठेवलं. मराठा समाजातील तरुणांना गृहित धरुन शेकडो वर्ष सत्तेच्या पदांवर बसणाऱ्यांनी आरक्षणाचा प्रश्न लोंबकळत ठेवला. इतर समाजाला आरक्षण देताना गांभीर्याने विधानं करणारे आणि कायदेशीर बाजू पुरेपुर लाऊन धरणारे सत्ताधारी मराठा समाजाच्या आरक्षणाच्या प्रश्नामध्ये मेखा मारून बसले आहेत."

"एकीकडे एसईबीसी पात्र उमेदवारांना ईडब्लूएस लागू करण्याचा निर्णय घ्यायचा आणि दुसरीकडे एसईबीसीच्या सुनावणीसाठी सर्वोच्च न्यायालयात वेळकाढूपणा करायचा ही कसली नीती? मराठा समाजाने तुम्हाला एवढी वर्ष सत्ता दिली त्याचं तुम्ही असं पांग फेडत आहात?" असा प्रश्न उदयनराजेंनी उपस्थित केला आहे. 

मराठा आरक्षणाच्या मुद्यावर खासदार उदयनराजे भोसले यांनी काही दिवसांपूर्वी राष्ट्रवादी कॉंग्रेसचे अध्यक्ष शरद पवार, मुख्यमंत्री उद्धव ठाकरे आणि अशोक चव्हाण यांच्याशी चर्चा...\n\ntl;dr:
मराठा आरक्षणाच्या मुद्द्यावरून भाजप खासदार उदयनराजे भोसले यांनी राज्य सरकारला धारेवर धरलं आहे. एक तर आरक्षण द्या अन्यथा विष पिऊन मरू द्या असं उदयनराजे भोसले म्हणाले.